Diari Oficial de la Generalitat Valenciana


Sumari del DOGV 7315, del 11-07-2014 (2014/6490)

RESOLUCIÓ de 30 de juny de 2014, de la directora general de Medi Ambient, relativa al calendari hàbil de caça en mitja veda d'aquells vedats que no notifiquen el seu calendari abans de l'1 d'agost de 2014, d'acord amb allò previst en la disposició addicional primera de l'Orde de vedes 12/2014, de 5 de juny.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7315

Data del DOGV
:   11-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6490


Data del document
:   30-06-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

RESOLUCIÓ de 30 de juny de 2014, de la directora general de Medi Ambient, relativa al calendari hàbil de caça en mitja veda d'aquells vedats que no notifiquen el seu calendari abans de l'1 d'agost de 2014, d'acord amb allò previst en la disposició addicional primera de l'Orde de vedes 12/2014, de 5 de juny. [2014/6490]  
El dia 18 de juny de 2014 s'ha publicat en el Diari Oficial de la Comunitat Valenciana l'Orde 12/2014, de 5 de juny, de la Conselleria d'Infraestructures, Territori i Medi Ambient, per la qual es fixen, per a la temporada 2014-2015, els períodes hàbils i les normes de caça en les zones comunes i s'establixen altres regulacions en els vedats de caça i les zones de caça controlada a la Comunitat Valenciana.  
En l'orde esmentada, en l'apartat 1 de la disposició addicional primera, s'establix que «Els períodes de caça de les modalitats associades a les aus migratòries en mitja veda, amb independència del que arrepleguen les resolucions aprovatòries dels plans tècnics d'ordenació cinegètica (PTOC) seran els que s'arrepleguen a continuació. Els titulars dels vedats presentaran, per mitjà d'una declaració responsable a la direcció territorial d'Infraestructures, Territori i Medi Ambient que els corresponga, un calendari de dies de caça ajustat als límits següents:  
  
a) Guatla: del 10 d'agost al 10 de setembre de 2014, amb un màxim de 9 dies.  
b) Resta d'espècies (s'indiquen amb asterisc en l'article 2 d'esta orde): del 10 d'agost al 10 de setembre de 2014, amb un màxim de 12 dies, excepte per a la tórtora, que s'establix en 9 dies a partir del 17 d'agost. Per a esta espècie el límit per caçador i dia és de 8 peces».  
  
I vista la disposició final segona de la mateixa orde, on es diu: «Es faculta la Direcció General de Medi Natural de la Conselleria d'Infraestructures, Territori i Medi Ambient per a dictar totes les resolucions que siguen necessàries per al desenrotllament d'esta orde», resolc:  
  
  
Únic  
Que aquells vedats que no notifiquen el seu calendari de mitja veda per a la temporada 2014/2015 abans de l'1 d'agost de 2014 (data de registre d'entrada), de conformitat amb el que s'ha previst en l'apartat 1 de la disposició addicional primera de l'Orde 12/2014, de 5 de juny, de la Conselleria d'Infraestructures, Territori i Medi Ambient, per la qual es fixen, per a la temporada 2014-2015, els períodes hàbils i les normes de caça en les zones comunes i s'establixen altres regulacions en els vedats de caça i les zones de caça controlada a la Comunitat Valenciana, el calendari aplicable serà el següent:  
Guatla: dijous, dissabtes, diumenges i festius, des del 15 fins al 31 d'agost de 2014, ambdós inclusivament.  
Resta d'espècies, llevat de la tórtora: dijous, dissabtes, diumenges i festius, des del 15 d'agost fins al 7 de setembre de 2014, ambdós inclusivament.  
Tórtora: dijous, dissabtes i diumenges, des del 21 d'agost fins al 7 de setembre de 2014, ambdós inclusivament.  
Contra esta resolució, que no posa fi a la via administrativa, es podrà interposar un recurs d'alçada davant la Secretaria Autonòmica d'Infraestructures, Territori i Medi Ambient, en el termini d'un mes, des del dia de la publicació en el Diari Oficial de la Comunitat Valenciana, d'acord amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de juny de 2014.- La directora general de Medi Natural: Salomé Pradas Ten.